S z e r b K ö z t á r s a s á g

Vajdaság Autonóm Tartomány

Zenta község

A község polgármestere

Szám: 320-34/2019-II

Dátum: 2019.7.1.

Z e n t a

**NYILVÁNOS FELHÍVÁS**

**AZ ÁLLAMI TULAJDONÚ MEZŐGAZDASÁGI FÖLDTERÜLET TÉRÍTMÉNYMENTES HASZNÁLATI JOGÁRA ZENTA KÖZSÉG TERÜLETÉN A 2020. ÉVBEN**

A mezőgazdasági földterületekről szóló törvénnyel (az SZK Hivatalos Közlönye, 62/06., 65/08. sz. – más törv., 41/09., 112/2015., 80/2017. és 95/18. sz.) és az állami tulajdonú mezőgazdasági földterületek bérbeadásának feltételeiről és eljárásáról szóló szabályzat (az SZK Hivatalos Közlönye, 16/2017., 111/2017. és 18/2019. sz.) összhangban, Zenta község polgármestere **nyilvános felhívást** ír ki, amellyel tájékoztatja:

- az oktatási intézményeket – iskolákat, szakmai mezőgazdasági szolgálatokat és szociális intézményeket, hogy használatra lehet adni nekik az állami tulajdonú mezőgazdasági földterületeket, amelyek összhangban vannak a tevékenységgel, amellyel foglalkoznak, legtöbb 100 hektárig,

- a felsőoktatási intézményeket – karokat és tudományos intézményeket, amelyeknek az állam az alapítója és a büntetőszankciókat végrehajtó intézeteket, hogy használatra nekik lehet adni az állami tulajdonú mezőgazdasági földterületeket, amely összhangban van a tevékenységükkel, amellyel foglalkoznak, legtöbb 1.000 hektárig,

- állami tulajdonú jogi személyeket, amelyek az erdészet területén végzett tevékenységre vannak bejegyezve,

**hogy küldjék meg a szükséges dokumentációt** Zenta község területén a 2020-as évre vonatkozóan az állami tulajdonban levő mezőgazdasági földterületek térítésmentes használati jogának az érvényesítése céljából **2019. október 31-éig.**

**A szükséges dokumentáció:**

1) Kérelem a térítésmentes használati jog érvényesítésére, aláírva a felelős személy által, 2) Az intézmény megalapításáról szóló aktust, illetve a gazdasági nyilvántartás kivonata jogi személy esetében (nem lehet idősebb hat hónapnál)

3) A kérelem benyújtójának a nyilatkozata, hogy térítésmentesen már mely állami tulajdonban levő mezőgazdasági földterületet használja a Szerb Köztársaság területén (*összhangban a mezőgazdasági földterületekről szóló törvény 61. szakaszával*).

A kérelem benyújtói a jelen nyilvános felhívás szerinti szükséges dokumentációt hitelesítetlen másolatban küldik meg, amelyek olvashatóak kell, hogy legyenek, miközben a *bizottság* fenntartja jogát, hogy szükség esetén bekérje a megküldött dokumentáció eredetijét vagy hitelesített fénymásolatát.

A kérelem űrlapját átvehetik minden munkanapon 7-től 15 óráig a Zentai Községi Közigazgatási Hivatal gazdasági és helyi gazdaságfejlesztési osztálya helyiségeiben, Zentán, a Fő tér 1. sz. alatti címen, II. emelet, 76-os számú iroda, vagy a www.zenta-senta.co.rs honlapról.

**A kérelmek és a jelen nyilvános felhívásban szereplő szükséges dokumentáció megküldésének a határideje 2019. október 31-e.** A jelen nyilvános felhívásban meghatározott dátum letelte után érkezett kérelmeket késedelmesnek tekintjük, és a bizottság azt visszaadja a benyújtónak bontatlanul.

A kérelmet a szükséges dokumentációval közvetlenül az iktatóban vagy posta útján, zárt borítékban kell megküldeni az elülső felén a jelzéssel: „Az állami tulajdonú mezőgazdasági földterületek térítménymentes használati joga a 2020-as évben", *Zenta község területén a mezőgazdasági földterületek védelme, rendezése és használata éves programjának kidolgozásában illetékes bizottságnak*, a következő címre: Zentai Községi Közigazgatási Hivatal, gazdasági és helyi gazdaságfejlesztési osztály, Zenta, Fő tér 1. sz., a boríték hátuljára fel kell tüntetni a kérelem benyújtójának a megnevezését / család- és utónevét és címét.

A kapcsolattartó személy a jelen nyilvános felhívással kapcsolatos minden információt illetően Kóródi Mihály, telefon: 024/655-463, e-mail: misi@zenta-senta.co.rs vagy személyesen a Zentai Községi Közigazgatási Hivatal, gazdasági és helyi gazdaságfejlesztési osztály helyiségeiben, Zenta, Fő tér 1. sz., II. emelet, 76. sz. iroda.

A jelen nyilvános felhívást közzé kell tenni Zenta Község Hivatalos Lapjában, a Zentai Községi Közigazgatási Hivatal hirdetőtábláján, a helyi irodákban és Zenta község hivatalos honlapján.

Ceglédi Rudolf, s. k.

A KÖZSÉG POLGÁRMESTERE